
1. Asjaolud ja menetluse käik

Narva Pähklimäe Gümnaasiumi direktor esitas 30.10.2020. a Narva Linnavalitsuse Kultuuriosakonnale taotluse nr 1.1-19/68, milles õppeasutuse juht taotleb suurendada õppeasutuse klassides õpilaste arvu 2020/2021. õppeaastaks. Taotlusega palub kool suurendada õpilaste arvu klassides järgmiselt: 2.A klass – kuni 27 õpilaseni; 2.B ja 2.C klassid – kuni 28 õpilaseni; 2.R klass – kuni 25 õpilaseni; 3.B klass – kuni 27 õpilaseni; 4.A klass – kuni 27 õpilaseni; 4.C klass – kuni 25 õpilaseni; 5.C klass – kuni 27 õpilaseni; 6.B klass – kuni 27 õpilaseni; 6.C klass – kuni 29 õpilaseni; 7.A klass – kuni 25 õpilaseni; 7.D klass – kuni 28 õpilaseni; 7.R klass – kuni 28 õpilaseni; 8.R klass – kuni 25 õpilaseni; 9.A klass – kuni 27 õpilaseni; 9.B klass – kuni 28 õpilaseni; 9.C klass – kuni 27 õpilaseni. Õpilaste arvu suurendamisele klassides on Narva Pähklimäe Gümnaasiumi hoolekogu nõusoleku andnud (17.09.2020. a otsus nr 45) ning kõik määratud klassiruumid vastavad Vabariigi Valitsuse 30.05.2013. a määruse nr 84 „Tervisekaitsenõuded koolidele“ §-s 7 toodud nõuetele.

2. Õiguslikud alused

1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
1. Narva Linnavolikogu delegeeris 23.09.2010. a määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus
Suurendada õpilaste arvu Narva Pähklimäe Gümnaasiumis 2020/2021. õppeaastaks alljärgnevalt:
3.1 2.A klass – kuni 27 õpilaseni; 2.B ja 2.C klassid – kuni 28 õpilaseni; 2.R klass – kuni 25 õpilaseni;
3.2 3.B klass – kuni 27 õpilaseni;
3.3 4.A klass – kuni 27 õpilaseni; 4.C klass – kuni 25 õpilaseni;
3.4 5.C klass – kuni 27 õpilaseni;
3.5 6.B klass – kuni 27 õpilaseni; 6.C klass – kuni 29 õpilaseni;
3.6 7.A klass – kuni 25 õpilaseni; 7.D ja 7.R klassid – kuni 28 õpilaseni;
3.7 8.R klass – kuni 25 õpilaseni;
3.8 9.A klass – kuni 27 õpilaseni; 9.B klass – kuni 28 õpilaseni; 9.C klass – kuni 27 õpilaseni.

4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

